1)

Korvataan 1–6 artikla seuraavasti: ”1 artikla 1. Tämän asetuksen liitteessä I tarkoitettuihin CN-koodeihin kuuluvien tuotteiden yhteisöön suuntautuvalle ja asetuksen (EY) N:o 2286/2002 mukaiselle tuonnille myönnetään tullinalennus tuontitodistuksen esittämistä vastaan. 2. Komission asetuksen (EY) N:o 1291/2000 (5) ja (EY) N:o 1301/2006 (6) säännöksiä sovelletaan, jollei tässä asetuksessa toisin säädetä. 3. Mainitusta järjestelmästä hyötyvien tuotteiden määrä ja tulli vahvistetaan liitteessä I. 2 artikla Liitteessä I vahvistettu määrä jakautuu tuontitariffikiintiökaudella sovellettaviin osakausiin seuraavasti: — 25 prosenttia 1 päivästä tammikuuta 31 päivään maaliskuuta, — 25 prosenttia 1 päivästä huhtikuuta 30 päivään kesäkuuta, — 25 prosenttia 1 päivästä heinäkuuta 30 päivään syyskuuta, — 25 prosenttia 1 päivästä lokakuuta 31 päivään joulukuuta. 3 artikla 1. Loppukuluttajalle tuotteitaan myyvät vähittäiskaupat ja ravintolat eivät voi hyötyä tämän asetuksen 1 artiklan 1 kohdassa tarkoitetusta tariffikiintiöstä eivätkä hakea tuontitodistuksia tähän tarkoitukseen, rajoittamatta asetuksen (EY) N:o 1301/2006 5 artiklan soveltamista. 2. Tuontitodistushakemuksessa voidaan mainita vain yksi liitteessä I tarkoitetuista järjestysnumeroista. Hakemus voi koskea useampia yhteisen nimikkeistön eri CN-koodeihin kuuluvia tuotteita; tällöin kaikki CN-koodit on merkittävä todistushakemuksen 16 kohtaan ja tavaran kuvaukset 15 kohtaan. Todistushakemuksen on koskettava vähintään yhtä tonnia ja enintään 100:a prosenttia 2 artiklassa määriteltynä osakautena käytettävissä olevasta määrästä. 4 artikla 1. Todistushakemuksen ja todistuksen 8 kohdassa on mainittava alkuperämaa, ja ’kyllä’-merkinnän on oltava rastittu. 2. Todistushakemuksen ja todistuksen 20 kohdassa on oltava jokin liitteessä II olevassa A osassa luetelluista maininnoista. 3. Todistuksen 24 kohdassa on oltava jokin liitteessä II olevassa B osassa luetelluista maininnoista. 5 artikla 1. Todistushakemus on jätettävä kutakin 2 artiklassa tarkoitettua osakautta edeltävän kuukauden seitsemän ensimmäisen päivän aikana. Vuoden 2007 tammikuun 1 päivän ja maaliskuun 31 päivän välistä osakautta koskeva todistushakemus on kuitenkin jätettävä tammikuun 2007 ensimmäisten viidentoista päivän aikana. 2. Jäsenvaltioiden on ilmoitettava komissiolle viimeistään kolmantena työpäivänä hakemusten jättämisen määräajan päättymisestä hakemuksen kohteena oleva kokonaismäärä kiintiöittäin ja kilogrammoina ilmaistuna. 3. Todistukset myönnetään mahdollisimman pian komission tehtyä päätöksensä. 4. Jäsenvaltioiden on ilmoitettava komissiolle kutakin vuosijaksoa seuraavan neljännen kuukauden loppuun mennessä tämän asetuksen mukaisesti tosiasiallisesti asianomaisella jaksolla vapaaseen liikkeeseen luovutetut määrät kiintiöittäin alkuperän mukaan eriteltyinä ja kilogrammoina ilmaistuina. 6 artikla 1. Tuontitodistukset ovat voimassa 150 päivää niiden tosiasiallisesta myöntämispäivästä alkaen asetuksen (EY) N:o 1291/2000 23 artiklan 2 kohdan mukaisesti. 2. Todistuksesta johtuvia oikeuksia saa siirtää vain sellaisille vastaanottajille, jotka täyttävät asetuksen (EY) N:o 1301/2006 5 artiklassa ja tämän asetuksen 3 artiklan 1 kohdassa määritellyt edellytykset, rajoittamatta asetuksen (EY) N:o 1291/2000 9 artiklan 1 kohdan soveltamista.